S-355/2014

Mál þetta, sem var dómtekið 24. þ.m., er höfðað með ákæru lögreglustjórans á höfuðborgarsvæðinu, útgefinni 24. júní 2014, á hendur J-kk-þgf G-kk-þgf E-kk-þgf, kt. 000000-0000, Bjarkavöllum 5C í Hafnarfirði, „fyrir eftirtalin brot:

I.

Fyrir fíkniefnalagabrot, með því að hafa, föstudaginn 7. febrúar 2014, að Bjarkavöllum 5c í Hafnarfirði, haft í vörslum sínum 38 kannabisplöntur og 57,10 g af kannabislaufum og að hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fyrir vopnalagabrot, með því að hafa, á sama stað og tíma og ofan greinir átt og haft í vörslum sínum piparúðabrúsa, sem fannst við leit lögreglu.

Telst þetta varða við 4. mgr. 30. gr., sbr. 1. mgr. 36. gr. vopnlaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreindar 38 kannabisplöntur og 57,10 g af kannabislaufum verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á 4 gróðurhúsalömpum, 1 kolasíu og 2 viftum sem hald var lagt á, sbr. 7. mgr. 5. gr. sömu laga. Þá er á grundvelli 1. mgr. 37. gr. vopnalaga nr. 16/1998 krafist upptöku á ofangreindum piparúðabrúsa

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og eru brot hans réttilega heimfærð til refsiákvæða í ákæru.

Ákærði gekkst 29. júní 2010 undir greiðslu sektar með viðurlagaákvörðun fyrir brot gegn 1. mgr. sbr. 2. mgr. 45. gr. a umferðarlaga nr. 50/1987 og 2. gr. sbr. 5. og 6. gr. laga um ávana- og fíkniefni nr. 65/1974. Var þar um hegningarauka að ræða við sektarrefsingu samkvæmt dómi 29. apríl 2010, en með honum var ákærði sakfelldur fyrir brot gegn tilvitnuðum ákvæðum umferðarlaga. Sakaferill ákærða að öðru leyti hefur ekki þýðingu við ákvörðun refsingar hans nú.

Refsing ákærða samkvæmt 1. mgr. 5. gr. laga nr. 65/1974 og 1. mgr. 36. gr. vopnalaga nr. 16/1998 þykir með hliðsjón af framangreindum sakaferli hans hæfilega ákveðin fangelsi í 45 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 og 1. mgr. 37. gr. laga nr. 16/1998 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, J-kk-nf G-kk-nf E-kk-nf, sæti fangelsi í 45 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 38 kannabisplöntum, kannabislaufum, fjórum gróðurhúsalömpum, kolasíu, tveimur viftum og piparúðabrúsa sem lögregla lagði hald á 7. febrúar 2014 á heimili hans að Bjarkavöllum 5C í Hafnarfirði.

Ákærði greiði 278.821 krónu í sakarkostnað, þar með talda þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 62.750 krónur.

Þ-kk-nf I-kk-nf N-kk-nf